ຄວາມຮຸນແຮງໃນອີຣັກ
63 ຄົນເສຍຊີວິດ ແລະ 200 ກ່ວາຄົນ ບາດເຈັບ ຍ້ອນການໂຈມຕີດ້ວຍລະເບີດ ຕິດຕໍ່ກັນ ໃນນະຄອນຫລວງແບກແດດ
ການໂຈມຕີຢ່າງຕໍ່ເນື່ອງ ຊຶ່ງສ່ວນໃຫຍ່ແນເປົ້າໝາຍໃສ່ຄຸ້ມ ຂອງພວກທີ່ນັບຖືສາສະໜາອິສລາມ ນິກາຍຊີໄອທ໌ໃນນະ ຄອນຫລວງຂອງອີຣັກ ໃນວັນອັງຄານວານນີ້ ເຮັດໃຫ້ມີຜູ້ ເສຍຊີວິດຢ່າງນ້ອຍ 63 ຄົນແລະໄດ້ຮັບບາດເຈັບອີກ 200 ກວ່າຄົນ ລາຍງານເວົ້າວ່າເກີດເຫດລະເບີດຢ່າງນ້ອຍ 12 ຄັ້ງຢູ່ນະ ຄອນຫຼວງແບັກແດັດຊຶ່ງເປັນການໂຈມຕີທີ່ນອງເລືອດທີ່ສຸດ ນັບແຕ່ເດືອນພຶດສະພາເປັນຕົ້ນມາ ການໂຈມຕີເຫຼົ່ານີ້ມີຂຶ້ນໃນມື້ດຽວກັນກັບທີ່ ພວກໄວ້ທຸກຈັດ ພິທີສົ່ງສະການໃຫ້ແກ່ 57 ຄົນທີ່ຖືກຂ້າຕາຍຫລັງຈາກພວກຫົວຮຸນແຮງ ບຸກເຂົ້າໂຈມຕີ ວັດກາໂຕລິກແຫ່ງນຶ່ງໃນນະຄອນຫຼວງແບັກແດັດ ແລະຈັບ 100 ກວ່າຄົນໄວ້ເປັນໂຕປະ ກັນ ກຸ່ມລັດອິສລາມອີຣັກ ຊຶ່ງເປັນກຸ່ມກໍ່ການຮ້າຍທີ່ເປັນເຄືອຂ່າຍຂອງອາລກາຍດາ ໄດ້ອ້າງເອົາ ຄວາມຮັບຜິດຊອບ ໃນການໂຈມທີ່ວັດກາໂຕລິກ ກຸ່ມດັ່ງກ່າວໄດ້ທວງໃຫ້ປ່ອຍພວກແມ່ຍິງມຸສລິມ ທີ່ກ່າວກັນວ່າຖືກຄວບຄຸມໂຕໄວ້ ໂດຍສາ ສະໜາຄຣິສຕ໌ນິກາຍຄອັບຕິກ ຢູ່ທີ່ປະເທດອີຈິບ ໃນວັນພຸດມື້ນີ້ ກຸ່ມດັ່ງກ່າວຂູ່ວ່າຈະທຳການໂຈມຕີເພີ້ມຕື່ມໂດຍເວົ້າວ່າ ສາສະໜາຄຣິສຕ໌ ແມ່ນເປົ້າໝາຍທີ່ຖືກຕ້ອງຊອບທຳ